### Beslutning

Godkendt.

Afbud: Nick Johnsen, Rebecca Poulsen

### Sagsfremstilling

## Resume og sagens baggrund

KKR [adresse] har på mødet den 19. juni besluttet at indstille tre
fælleskommunale principper til beslutning i de 17 kommunale Byråd i region
[adresse] med anbefaling om godkendelse. Det kommunale Byråd drøfter de tre
fælleskommunale med henblik på beslutning og tilbagemelding til KKR
[adresse].

## Indstillinger

Der indstilles til

1. godkendelse af forslaget om de tre fælleskommunale
   principper for det specialiserede socialområde i region [adresse]
2. at den videre proces tages til efterretning.

## Behandling

Børn- og Familieudvalget, Socialudvalget, Økonomiudvalget,
Kommunalbestyrelsen.

## Sagsfremstilling

I de seneste år har der været store udgiftsstigninger på det
specialiserede socialområde, som har udfordret kommunerne i forhold til at
sikre den rette hjælp og støtte til alle, ligesom det har vanskeliggjort
kommunernes udgiftsprioriteringer på de øvrige velfærdsområder.

For at imødegå udfordringerne på det specialiserede socialområde
besluttede KKR [adresse] på mødet den 26. april 2023 at iværksætte et arbejde
med fokus på, at:

1. styrke det kommunale samarbejde i forhold til køb hos
   private leverandører og
2. styrke det kommunale og regionalt samarbejde om tilbud
   – f.eks. i forhold til små målgrupper.

I forlængelse heraf blev nedsat en hurtigarbejdende
udviklingsgruppe bestående af formanden for styregruppen for rammeaftalen, to
direktører fra henholdsvis Køge og [adresse] samt en handicap- og
psykiatrichef fra Slagelse. Udviklingsgruppen fik tildelt ansvar for en
udviklings- og forandringsproces, der skal forsøge at løse kommunernes
udfordringer på det specialiserede socialområde.

Siden december 2023 har udviklingsgruppen arbejdet på et
ambitiøst udviklingsprogram, som har til formål at:

1. Styrke konkurrence på døgn- og botilbudsmarkedet
2. Øge kvaliteten af den borgerrettede indsats
3. Knække den stigende udgiftskurve.

Udviklingsprogrammet bygger på en hypotese om, at et styrket
samarbejde mellem kommunerne og [adresse] er en forudsætning for at
lykkes.

Som en del af Aftale om kommunernes økonomi for 2022 blev Ekspertudvalget
for socialområdet (Tranæs-udvalget)
nedsat. Ekspertudvalget skulle blandt andet give anbefalinger til, hvordan man
kan sikre en bæredygtig faglig og økonomisk udvikling på socialområdet.
Ekspertudvalget afrapporterede deres arbejde primo april måned 2024 med
lancering af 19 anbefalinger til kommunerne i forhold til udvikling af driften
på det specialiserede socialområde.

Arbejdet i udviklingsgruppen har kørt parallelt med den
afsluttede del af Ekspertudvalget for socialområdet. Udviklingsgruppen har
naturligvis vurderet, om der er sammenhæng mellem udviklingsarbejdet i region
[adresse] og de anbefalinger, som Ekspertudvalget har lanceret. Det er
udviklingsgruppens vurdering, at der er et tydeligt sammenfald. Anbefalingerne
fra Ekspertudvalget vil derfor blive inddraget i det videre arbejde i Region
[adresse], hvor det er relevant.

De tre fælleskommunale principper er udviklet på baggrund af en
bred inddragelsesproces, som omfatter:

* Sagsfremstilling om råudkast til fælleskommunale
  principper udsendt til de 17 kommuners fagudvalg og direktioner med
  tilbagemelding den 8. maj 2024
* To afholdte halvdagsseminarer om råudkast til principper
  for direktører og chefer – henholdsvis den 15. marts og den 26. april 2024
* Et afholdt Regitze Henriksen med de faglige netværk under
  Rammeaftale [adresse] den 3. maj 2024
* Præsentation af råudkast til principper for direktører
  og chefer den 9. februar 2024
* Præsentation af råudkast til principper for relevante
  faglige netværksgrupper under Rammeaftale [adresse] den 9. februar og den
  27. februar 2024
* Præsentation af råudkast til fælleskommunale principper
  på møde med de kommunale myndighedsledere den 7. februar 2024
* Dialogmøder med centrale aktører – herunder
  Socialtilsyn Øst, LOS, OK-fonden, Selveje [adresse] og [adresse] i
  perioden 4. januar- 7. maj. 2024.

Inddragelsesprocessen har udmøntet sig i et omfattende materiale med
tilbagemeldinger, som udviklingsgruppen efterfølgende har revideret
principperne ud fra. Det nuværende forslag til tre fælleskommunale principper
afviger derfor fra det råudkast, som fx blev forelagt de kommunale fagudvalg i
maj 2024.

*Forslag til tre fælleskommunale principper*

De tre fælleskommunale principper er:

1: Fælles om kontrakter og takster

* Vi anvender kun Klavs Lund. De er obligatoriske.

*(Formål: Styrke styringen af
udgiftsudviklingen og øge gennemsigtighed i pris og vilkår)*

* Vi har fokus på mindst mulig indgriben og progression i borgerens selvhjulpenhed og indgår derfor tidsbegrænsede standardkontrakter

*(Formål: Styrke styringen af
udgiftsudviklingen og sammenhængen mellem pris og kvalitet)*

* Vi afregner alene ud fra en takstoversigt, der er baseret på et åbent og gennemsigtigt beregningsgrundlag

*(Formål: Styrke styringen af pris- og
udgiftsudviklingen samt markedskonkurrencen)*

* Vi indberetter udgiftsstigninger i døgn- og botilbud til Socialtilsyn Øst, hvis de overstiger 5 pct. Indberetningerne drøftes i Styregruppen for Rammeaftalen to gange om året.

*(Formål: Styrke Socialtilsyn* *Øst´s* *tilsyn med
økonomien for derved at styrke styringen af pris- og udgiftsudviklingen og
sammenhængen mellem pris og kvalitet).*

2: Fælles om kvalitet

* Vi anvender fælles principper og faglige begreber for sagsbehandling

*(Formål: Styrke myndighed på tværs af
kommuner, så de kan udøve indflydelse på såvel marked som kvalitet i den
borgerrettede indsats)*

* Vi afstemmer altid ledige bo- og døgntilbud i andre kommuner og i regionen før køb hos private

*(Formål: Bedre udnyttelse af kommunal og
regional ledig kapacitet til styrket markedskonkurrence og kvalitet i den
borgerrettede indsats)*

* Vi sikrer en høj ensartet faglig kvalitet gennem et tæt samarbejde og dialog på tværs af kommunale myndigheder og leverandører

*(Formål: Styrke den faglige kvalitet i den
borgerrettede indsats og i opfølgningen herpå)*

* Vi følger en fælles sagsproces i myndighed, så den borgerrettede indsats kan sammenlignes på tværs af leverandører

*(Formål: Styrke myndighed på tværs af
kommuner, så de kan udøve indflydelse på såvel marked som kvalitet i den
borgerrettede indsats)*

* Vi sikrer kvaliteten i de tilbud, vi driver gennem anvendelse af en fælles kvalitetsmodel

*(Formål: Styrke den faglige kvalitet i såvel
kommunale som i Regionens tilbud).*

3: Fælles om botilbud

* Vi drøfter lukning eller ommærkning af bo- og døgntilbud tværkommunalt,
  før der træffes lokalpolitisk beslutning

*(Formål: Styrke konkurrence på bo- og
døgntilbudsmarked)*

* Vi sikrer balance mellem udbud og efterspørgsel ved at
  gå sammen om etablering af døgn- og botilbud – fx ved brug af §60
  selskaber, økonomisk underskuds-garanti eller bedre udnyttelse af
  eksisterende kapacitet

*(Formål: Styrke konkurrence på bo- og
døgntilbudsmarked)*

* Vi afsøger om andre kommuner kan være med i et
  botilbud, før vi opretter et enkeltmandstilbud

*(Formål: Styrke konkurrence på bo- og
døgntilbudsmarked)*

* Vi styrker samarbejdet og etablerer partnerskaber med aktører fra andre sektorer, herunder privat-offentlig (OPS, OPP), fonde og nonprofitorganisationer
   *(Formål: Styrke konkurrence på bo- og døgntilbudsmarked.*

Alle principperne stemmer overens med Ekspertudvalgets arbejde og
anbefalinger, og skal samlet medvirke til at løse udfordringerne på det
specialiserede socialområdet i region [adresse]. F.eks. kan nævnes
Ekspertudvalgets anbefaling vedrørende ”Nye rammer for kapacitetsstyring og
etablering af botilbudspladser til borgere med særligt komplekse behov og
udadreagerende adfærd”. For at imødegå monopoldannelse på botilbudsmarkedet har
Udviklingsgruppen indgået en aftale med Region Sjælland om at stille ti pladser
til rådighed for målgruppen med behov for de mest specialiserede indsatser (se
principperne 2,2 og 3,3). Et andet eksempel er princip 1 ”Fælles om takster og
kontrakter”, der har til formål at skabe gennemsigtighed i koblingen mellem
indsats og pris, så der sikres viden om den konkrete indsats, der betales for.
Princippet samsvarer med
Ekspertudvalgets anbefaling vedrørende ” Udvikling af nyt takstsystem for
socialområdet”.

Herudover ligger de tre fælleskommunale principper i god tråd
med KL’s delaftale med regeringen i maj 2024, hvor det fremgår, at der skal
arbejdes videre med at realisere Ekspertudvalgets anbefalinger.

*Juridisk grundlag for andre organiseringsformer*

Udviklingsgruppen har fået udarbejdet to juridiske notater, der
beskriver forskellige organiseringsformer på botilbudsområdet, herunder
fælleskommunale, kommunale-regionale samt privat-offentlige samarbejder.
Baggrunden herfor er at sikre et oplyst juridisk grundlag for forskellige
organiseringsformer, og som et alternativ til enkeltkommuners oprettelse og
drift af botilbud. Det juridiske overblik over organiseringsformer har til
formål at skabe incitamenter til at styrke den kommunale og regionale andel af
botilbud og samtidig skabe en større forpligtelse kommunerne imellem. Herudover
er det intentionen at øge udbuddet af botilbud og dermed bidrage til at
forstærke konkurrencebetingelser og markedsvilkår set ud fra et kommunalt
perspektiv. De juridiske notater er vedlagt sagen som bilag, se ”Rammer for
offentligt-privat samarbejde om botilbud” og ”Notat om organisering af
botilbud”.

*Den videre proces*

Efter behandling af de fælleskommunale principper meldes
Byrådets beslutning tilbage til KKR [adresse].

Ved Byrådenes evt. godkendelse af de fælleskommunale principper
udarbejdes en implementeringsplan, som vil blive forelagt relevante chefer og
direktører på det specialiserede socialområde samt K17og KKR [adresse] i
efteråret 2024.

## Økonomiske konsekvenser

Ingen.

### Sagens forløb

07/08/2024 Børn- og Familieudvalget
Anbefales.

Afbud: Paul Schultz

08/08/2024 Socialudvalget
Anbefales.
21/08/2024 Økonomiudvalget
Anbefales.